b'\n_START_ARTICLE_\nDetektor plina\n_START_PARAGRAPH_\nDetektor plina je naprava, ki zazanava prisotnost razli\xc4\x8dnih plinov v obmo\xc4\x8dju kjer se nahaja in je po navadi del varnostnega sistema. Uporablja se ga za zaznavanje uhajanja plina in slu\xc5\xbei kot vmesnik kontrolnega sistema, ki nadzira dolo\xc4\x8deno podro\xc4\x8dje ali delovni proces. Detektor plina lahko oddaja tudi zvo\xc4\x8dni signal tam kjer prihaja do uhajanja in s tem opozori ljudi, da se umaknejo z ogro\xc5\xbeenega obmo\xc4\x8dja. Tak\xc5\xa1na naprava je pomembna, saj je mnogo plinov \xc5\xa1kodljivih za ljudi in \xc5\xbeivali._NEWLINE_Detektorji plina se uporabljajo za zaznavanje eksplozivnih, vnetljivih in strupenih plinov, kakor tudi za detekcijo pomanjkanja kisika. V redni rabi so v industriji, na primer na naftnih plo\xc5\xa1\xc4\x8dadah ter nadzor proizvodnega procesa pri izdelavi fotovoltajike. V redni rabi so tudi pri profesionalnih gasilcih. Uporabljamo jih za zaznavanje eksplozivnih, vnetljivih in strupenih plinov, kakor tudi za detekcijo pomanjkanja kisika._NEWLINE_Detektorji plina so ve\xc4\x8dinoma na baterije. Ko pride do prekora\xc4\x8ditve mejne vrednosti dolo\xc4\x8denega plina ali hlapov oddajajo opozorilne znake kot alarm v zvo\xc4\x8dni ali vidni obliki (utipajo\xc4\x8da lu\xc4\x8d, v\xc4\x8dasih v kombinaciji z najnovej\xc5\xa1o LED tehnologijo). Ob merjenu koncentracije plina, senzor reagira na referen\xc4\x8dni plin, ki slu\xc5\xbei kot referen\xc4\x8dna to\xc4\x8dka. Ko detektor zazna prese\xc5\xbeek prednastavljene vrednosti se spro\xc5\xbei zvo\xc4\x8dni alarm ali pa se aktivira svetlobni signal. Detektorje proizvajajo kot prenosne ali kot stacionarne enote. Prvotno so jih proizvajali za zaznavanje enega plina, danes tovrstne naprave zaznavajo ve\xc4\x8d strupenih ali eksplozivnih plinov hkrati ali pa kombinacijo obeh.\n_START_SECTION_\nVrste detektorjev plina\n_START_PARAGRAPH_\nKot smo omenili \xc5\xbee prej obstjata dva tipa detektorjev prenosni in stacionarni. Prvi se uporabljajo za nadzor zraka v neposredni bli\xc5\xbeini ljudi in se ga nosi na obleki ali pasu.\n_START_SECTION_\nDetektorji za zaznavanje pomanjkanja kisika\n_START_PARAGRAPH_\nTak\xc5\xa1ni detektorji se uporabljajo za varnost zaposlenih. Teko\xc4\x8di du\xc5\xa1ik (LN2), helij (He) in argon (Ar) lahko izpodrinejo kisik (0\xe2\x82\x82) v majhnih zaprtih prostorih, \xc4\x8de pride do uhajanja teh plinov. Nenadno zmanj\xc5\xa1anje vrednosti kisika lahko ustvari zelo nevarne delovne pogoje. Zato je zelo pomembno da so zaposleni opremljeni z detektorji, \xc4\x8de delajo v okolju kjer so prisotni omenjeni plini. Laboranti, vsi ki delajo z magnetno resonanco, polprevodniki ter dobavitelji prej omenjenih plinov so tipi\xc4\x8dn uporabniki tak\xc5\xa1nih detektorjev.'